|  |  |  |  |
| --- | --- | --- | --- |
| Rīgā | | | |
|  | 26.06.2019 | Nr. | 1.17 / 5392 |
| Uz |  | Nr. |  |

Atbildes uz uzdotajiem jautājumiem par Mazo iepirkumu

“AS “Ceļu pārvalde”, AS “Rīgas sanitārā transporta autobāze”,

AS “Daugavpils specializētais autotransporta uzņēmums”,

AS “Rīgas kinostudija” un AS “Stendes selekcijas un

izmēģinājumu stacija” valsts kapitāla daļu tirgus vērtības

noteikšana” (PA/2019/26)

Par akciju sabiedrības “Publisko aktīvu pārvaldītājs Possessor (Privatizācijas aģentūra)” (turpmāk - Possessor) 2019.gada 18.jūnijā izsludināto Mazo iepirkumu "AS “Ceļu pārvalde”, AS “Rīgas sanitārā transporta autobāze”, AS “Daugavpils specializētais autotransporta uzņēmums”, AS “Rīgas kinostudija” un AS “Stendes selekcijas un izmēģinājumu stacija” valsts kapitāla daļu tirgus vērtības noteikšana" (PA/2019/26) ir iesniegts šāds jautājums:

**21.06.2019.**

**Jautājums:**

Nolikumā minēts, ka vērtējums ir jāveic ar ieņēmumu un aktīvu pieeju, t.i. veicot visu uzņēmumu aktīvu (nekustamais īpašums, iekārtas utt.) pārvērtēšanu. Vēršu Jūsu uzmanību uz to, ka, veicot mazākuma pakešu novērtēšanu, Latvijas un starptautiskajā praksē nav pieņemts pārvērtēt aktīvus, jo mazākuma akcionāra labumu no īpašuma turēšanas veido sagaidāmā dividenžu plūsma; savukārt ietekme un kontrole pār sabiedrības aktīviem mazākuma akcionāriem parasti nav. Nevienā no iepirkumā iekļautajām sabiedrībām vērtējamā pakete neveido vismaz bloķējošo paketi, tādēļ nebūtu pamats analizēt un vērtēt uzņēmumu pamatlīdzekļus.

Saistībā ar minēto, lūdzu precizēt, vai visām iepirkumā iekļautajām sabiedrībām Jūs kā obligātu prasību izvirzāt pamatlīdzekļu pārvērtēšanu, ievērojot, ka tā būtiski sadārdzinās pakalpojumu? Ja pastāv īpaši apstākļi, kas pamato aktīvu pārvērtēšanu konkrētajām sabiedrībām, lūdzu pēc iespējas sniedziet mums šo informāciju piedāvājuma sagatavošanai. Tāpat piedāvājuma sagatavošanai būtu nepieciešams saņemt uzņēmumu pamatlīdzekļu sarakstus.

**Atbilde:**

Vērtētājam (Izpildītājam) ir obligāti jāizmanto divas novērtēšanas metodes. Vērtētājam (Izpildītājam) ir patstāvīgi jāizanalizē vērtējamās kapitālsabiedrības, lai pamatotu savu vērtēšanas metožu izvēli.

Aktīvu vērtēšanas metode ir obligāti izmantojama situācijās, kad uzņēmuma peļņa vai naudas plūsma nedod patiesu priekšstatu par kapitālsabiedrības vērtību. Piemēram, AS “Rīgas sanitārā transporta autobāze” galvenais aktīvs ir ieguldījums AS “Ceļu pārvalde” akcijās, un, nosakot AS “Rīgas sanitārā transporta autobāze” vērtību, jāņem vērā šis ieguldījums. Kā arī citu kapitālsabiedrību bilancē var būt būtiskie aktīvi, kas jāņem vērā, nosakot valsts kapitāla daļu vērtību.

Vēršam uzmanību, ka Possessor (Pasūtītājs) rakstiski (ar vēstuli, kas parakstīta ar drošu elektronisko parakstu un laika zīmogu) informēs Vērtētāju (Izpildītāju) par darba uzsākšanu vienlaicīgi par AS “Rīgas sanitārā transporta autobāze” un AS “Ceļu pārvalde”.

|  |  |
| --- | --- |
| Valdes priekšsēdētājs | V.Loginovs |

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Jonāse 67021336

eva.jonase@possessor.gov.lv